Differensialsperre

Differensialsperre er ein mekanisme som låser dei to drivakslane ut frå differensialen saman, slik at dei roterer med same turtal. Dette er nyttig ved køyring på glatt eller sleipt føre, for å hindra at det eine hjulet vert ståande fast medan det andre hjulet spinn på det glatte underlaget. 

Differensialsperre vert nytta på traktorar, lastebilar og ulike terrengkøyretøy. Fleirhjulsdrivne køyretøy kan òg ha differsialgir mellom fram og bakaksel og nokre har sperre på denne differensialen for å hindra at hjula på enten fram- eller bakakselen slurar. 

På eldre traktorar vart differensialsperra kopla inn manuelt med ein pedal. På lastebilar er det vanleg med elektro-pneumatisk innkopling.

 Soge 
Differensialsperrer har vore nytta sidan 1920-talet. Til dømes var den den tyske traktoren Komnick PT, som kom på marknaden i 1925, utstyrt med differensialsperre. Men det var ikkje før på 1950-talet at det vart vanleg å utstyra traktorar og lastebilar med differensialsperre.

 Sjå òg  
 Differensialgir

Kategori:Traktorar
Kategori:Lastebilar
Kategori:Motorkøyretøy 
Kategori:Mekanikk